《寄题聱隅冢亭》
宋代·沈辽

不识聱隅生，斯人亦豪怪。挟书海上来，轩昂轶前辈。

何为老穷阨，独与当时背。宠禄出一时，此书终不废。

客死江都馆，骸骨埋荒秽。幸会田使君，开茔北门外。

浮屠清旷地，马鬣森松桧。百年一抔土，谁当论穷泰。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。